钦定古今图书集成/明伦汇编/闺媛典/第132卷 > 史锦妻杨氏
## 钦定古今图书集成/明伦汇编/闺媛典/第132卷 > 史锦妻杨氏

按《馀姚县志》：杨氏，史锦妻，年二十一而寡。亲属以其
年少无子，速之嫁。杨仰天大恸曰：“妾闻妇人从夫死
生，今妾以无子故，欲俟夫弟生子后吾夫耳，岂失节
耶？苟如是，宁死！”遂引刀断其发，躬纺绩养姑，凡十馀
年，而夫弟始生，次子鶤，杨育之。又十年，姑死而杨亦
老。事闻，诏旌表。